da en da id da da da da da da da de en da da da da da da da da da da da da da da da da da da da da da da da da da da da sv da en da en da en en da en en da da da uk en da da sv da da nb da nb da en da nl da da en da da en et da fr da da da da da da da de da es en sv
Som tækkemand skal du kunne arbejde med både det traditionelle og det moderne. For selvom fagets historie går hundredvis af år tilbage, så er det i dag en verden fyldt med hightech-værktøj og moderne krav til, hvad et stråtag skal kunne.
Mange forbinder stråtækte huse med landlig idyl og gammeldags huse. Men faktisk er der stor efterspørgsel på tækkemandens evner i moderne byggerier.
Arbejdet som tækkemand er fyldt med traditioner, kultur og historie, og du skal være interesseret i lokale egnes stilarter og metoder, når gamle bygninger skal renoveres. Men som tækkemand kommer du også til at arbejde med nye huse. Særligt mange ferie- og fritidshuse bygges i disse år med et stråtækt tag.
Tækkemanden kan håndværket med at lægge nyt stråtag, reparere tækninger og udføre kviste og detaljer i taget, som passer til husets og tidens byggestil.
Grundlæggende er teknikkerne og arbejdsmetoderne de samme, som man har anvendt i mange år. Men i dag bruger tækkemanden også moderne materialer, eldrevet værktøj og nutidige hjælpemidler i sit arbejde.
En del af uddannelsen består af grundlæggende tømrerarbejde, så du også kan reparere tagkonstruktioner og udføre renoveringer. Som tækkemand kan du komme til at arbejde i tækkefirmaer, tømrer- og snedkervirksomheder eller som selvstændig med egen virksomhed.
Løsningen af fremtidens udfordringer omkring energi, klimaaftryk og bæredygtighed er væsentlige udfordringer, hvor netop tækkeruddannelsen har en væsentlig rolle.
Se filmen om Laura Feline. Hun er ved at uddanne sig til tækker.
Kan man gøre en forskel som håndværker?
Interesseret i lidt praktisk info? Så klik og se mere nedenfor.
Uddannelsen tager 4 eller 4,5 år alt efter, hvornår du starter på uddannelsen. Uddannelsen består af et grundforløb og et hovedforløb:
Grundforløbet tager 20 eller 40 uger afhængig af, hvornår du har afsluttet folkeskolen.
Hovedforløbet veksler mellem virksomhedspraktik og skoleophold.
Du kan tage grundforløbet her:
EUC Nordvest Center for Uddannelse og Erhverv
UCH - Uddannelsescenter Holstebro
Syddansk Erhvervsskole – Odense
Syddansk Erhvervsskole – Vejle
Svendborg Erhvervsskole & Gymnasier
U/Nord Hillerød Tekniske Skole
EUC Sjælland – Næstved
TEC - Teknisk Erhvervsskole Center Gladsaxe
Next - Uddannelse København
Du kan tage både grund- og hovedforløbet her:
Praktikpladsen.dk er mødestedet for elever og virksomheder inden for erhvervsuddannelserne. Her kan du som elev finde alle virksomheder, der er godkendt til at ansætte elever. Du kan også søge ledige praktikpladser online og sende uopfordrede ansøgninger. På praktikpladsen.dk kan virksomhederne også søge elevernes profiler frem samt annoncere efter elever.
Nej. Det er ikke muligt at kombinere erhvervsuddannelsen med et gymnasialt forløb.
Byggetekniker, kort- og landmålingstekniker eller bygningskonstruktør. En gennemført erhvervsuddannelse, med eller uden eux, giver også ret til at tage gymnasiale suppleringsfag og dermed opfylde adgangsbetingelserne til en række videregående uddannelser.